Lav et referat af nedenstående tekst:

Tekst:
Og hvis navnet klinger særligt bekendt her i det nordjyske, så er det fordi, manden i spidsen for Danske Gymnastik- og Idrætsforeninger, DGI, er kendt i en del sammenhænge i Nordjylland - ikke mindst i Hirtshals-området, hvor han stammer fra, Jens Otto Størup kan blandt andet skrive tidligere direktør for Nordsøen Oceanarium og direktør for Nordjyllands Trafikselskab  på sit cv. Nu er han direktør for DGI og med i den styregruppe, der står for at arrangere Royal Run. Et motionsløb og motionsfællesskab der i år er det hidtil største. - Vi er helt utroligt stolte over, at vi nu for fjerde gang kan afholde Royal Run i samarbejde med Kongehuset. Opbakningen fra danskerne er meget imponerende, og vi ser frem til en flot dag, hvor vi sammen kan få rørt os, siger Jens Otto Størup. Rekordantal deltagere Royal Run arrangeres af idrætsvisionen Bevæg dig for livet i et samarbejde mellem DGI, Danmarks Idrætsforbund og Dansk Atletik. - For første gang i Royal Runs historie når vi over 90.000 deltagere. Det er et helt utroligt flot deltagertal, og vi glæder os til at vise danskerne, at det ofte er sjovere at dyrke idræt i fællesskab, siger Morten Mølholm Hansen, administrerende direktør i DIF og ligeledes medlem af Royal Runs styregruppe. Blandt de over 90.000 deltagere, der har meldt sig til Royal Run, deltager en del i et motionsløb for første gang. Royal Run blev første gang afholdt i 2018 i anledning af H.K.H. Kronprinsens 50-års fødselsdag. Her var 70.938 tilmeldt.

Referat:
Det er en stor fornøjelse at opleve den store interesse, mener nordjyske Jens Otto Størup, der er med i Royal Runs styregruppe og administrerende direktør i DGI.